Kameel – Rebus se kunsuitstalling – Kameel se gebabbel
Kameel – Rebus se kunsuitstalling
On September 3, 2019 September 3, 2019 By KameelIn Uitdagings
Woordnoot se uitdaging:
My kop spin nog van die sirkus en alles wat daarmee saamgegaan het. “Gee my rus en vrede,” sug ek behaaglik toe ek met ‘n boek in my gemakstoel op die stoep neersak, en begin lees oor Hezekiah wie se pa sy seuns vir Molech geoffer het. Die voorhekkie se gekraak laat my opkyk. Lorenzo en ‘n vrou wat ek nie ken nie kom met die paadjie afgestap. Hy stel my voor maar ek het nie die lus of die krag om die naam te probeer onthou nie. My gawe van gasvryheid het soos mis voor die son verdwyn. Nee, hulle is nie daar om te kuier nie net om my kunswerke na die kunsuitstalling toe te vat. “Watse kunswerke?” vra ek verbaas. Maar daaroor sal die vrou besluit, sy wil net eers deur my huis stap. “Toe ek afgeskaal het, het ek afgeskaal, ek het nie gespeel nie,” sê ek vir haar “jy gaan niks van enige waarde vind nie.” Maar nee, deur my huis wil sy stap dus wuif ek maar my hand dat sy moet voortgaan.
‘n Ruk later verskyn Lorenzo met my “skatte,” onder die arms. Die vrou sê hy kan dit solank uitstalling toe neem sy soek meer agtergrond inligting oor die skilderye. Sy maak haarself op die ander stoel tuis, en kyk vol afwagting na my. Lus of te nie begin ek maar vertel.
Die pienke het ek met die groot trek gehou omdat my Hollandse vriendin dit vir my as geskenk gegee het. Alles in daardie jare was “country style,” en my sitkamer was pienk en blou. Daar was ‘n kunsuitstalling by ons winkelsentrum. Onwetend aan my vriendin het ek die skildery bewonder. Groot was my verbasing dus toe sy en haar man die Saterdag daar opdaag met die skildery as geskenk – omdat soos sy gesê het dit nes jou sitkamer lyk.
Die twee plaasskilderye deur Erna het ek gekoop vir die sitkamer nadat ons in die voëlnes ingetrek het. My man haat die skilderye met ‘n passie, en die eerste ding wat waai na my dood is die skilderye. Hulle was nog nuut toe ek eendag by ‘n kunsuitstsalling langs die pad stop en die man vra of hy my nie wil ruil vir twee van sy skilderye nie. Hy het kom kyk; net een kyk gegee en sy kop geskud. Die skilderye wat ek het pas perfek by die hele opset van die voëlnes. “Jy sal nie ‘n beter keuse kan maak as wat jy hier gedoen het nie,” was sy woorde. So nou hang hulle waar hulle hang.
Die “Oom” en “tannie,” soos tweejarige Elí altyd sê – het ek vir ons slaapkamer by ‘n skou gekoop. Niks besonders nie, maar op daardie stadium was hulle vir my mooi.
Ek wens ek het nog die rooi spookskildery gehad…. sou graag die reaksie wou sien wanneer hy moles by die Rebusfontein uitstalling begin maak.
Hierdie is ‘n denkbeeldige kunsuitstalling en elke Towerin word gedaag om haar unieke kuns (hetsy self gemaak of sommer net self gelief) te kom uitstal!
Die In-linkz skakel is: https://fresh.inlinkz.com/p/ea9c1f40af104092b8ababac55311c85
Kameel – Chaos
Kameel – My Boom
27 gedagtes oor “Kameel – Rebus se kunsuitstalling”
Haha lekker gelag vir jou. Janee as jy my vies wil hê moet jy opdaag as ek terug settle met boek…
September 3, 2019 om 12:32 nm	 Antwoord
Kan jy nou glo nes ek myself lekker tuismaak.
September 3, 2019 om 12:35 nm	 Antwoord
Janee ek sien die prentjie. Ek kan mos so lank uitstel voor ek myself gemaklik maak en terug sit en lees. En net dan gebeur dit wat jy beskryf, o nee dis nie aan nie. Nie eers vir n skildery nie…
September 3, 2019 om 12:37 nm
September 3, 2019 om 12:41 nm
Ek hou SO van jou kunswerke, Kameel!!!
September 3, 2019 om 12:36 nm	 Antwoord
Sjoe Una, behalwe vir Marlé wat die plaasskilderye wil erf is jy die enigste een ( behalwe daai kunsman) wat van dit hou. Dankie 😊
September 3, 2019 om 12:41 nm	 Antwoord
Nee Kameel…jy is hopeloos te beskeie! Jou skilderye is baie mooi! Dalk te min na jou smaak maar so mooi! Ons het almal daardie ligpienkes een of ander stadium gehad…myne hang in my gang. Jinay het daai een gemis! Pragtig….
September 3, 2019 om 12:45 nm	 Antwoord
September 3, 2019 om 12:48 nm	 Antwoord
Almal mooi, maar ek hou die meeste van Erna se twee skilderye.
September 3, 2019 om 1:13 nm	 Antwoord
Dankie Toorts. Ek was net so gaande oor hulle in die kunswinkel… toe bederf my man alles. Hy hou van skilderye wat soos die werklikheid lyk. Ek het jou blog op InLinkz gesit.
September 3, 2019 om 1:18 nm	 Antwoord
My “pienke” was ‘n tapisserie wat ‘n vriendin vir my geskenk het net voor haar dood. Ek het dit nooit opgehang nie – te hartseer, Karen het ook sulke plaastoneelskilderytjies in haar kamer gehad – wonder wat daarvan geword het.
Ai dis hartseer. Ja dan was daar nog al die tapisseries ook. Twee groooootes wat ek self uitgewerk het. Daar was baie muurspasie….. die voëlnes laat dit nie toe nie. Wanneer uithaal en wys jy jou kunsuitstalling goed vir ons. Ek sien die link sluit oor 2 dae.
September 3, 2019 om 1:25 nm	 Antwoord
Ek sal daar kom. Jy weet hoe holderstebolder kan my lewe raak – van pure niksdoen.
September 3, 2019 om 1:28 nm
Dis die see en die son se skuld. Jy het ‘n lekker alibi vir niksdoen 😊
September 3, 2019 om 1:31 nm
Dankie Kameel, dis tog so waar.
September 3, 2019 om 1:32 nm
Ek hou baie van die twee Ernas!
September 3, 2019 om 1:30 nm	 Antwoord
Ag dankie Perdebytjie. Miskien sal ek nadese hulle ook weer begin waardeer.
September 3, 2019 om 1:33 nm	 Antwoord
Beauty is in the eye of the beholder☺️
September 3, 2019 om 2:38 nm
Dis waar 😊 Die lewe sou darem vervelig gewers het as ons almal se smaak dieselfde was.
September 3, 2019 om 3:01 nm
Oeg daai donkies praat met my, ek beter ook my vinger trek en paar fotos neem
September 3, 2019 om 5:02 nm	 Antwoord
Dit sluit Donderdag so jy beter jou kunswerke vat en hardloop vir die uitstalling 😊
September 3, 2019 om 5:10 nm	 Antwoord
Ek weet al weer nie watter dag vandag is nie, sal gou vanmiddag ‘n paar fotos neem
September 4, 2019 om 7:43 vm
Vandag Woensdag…. móre sluitingsdatum 😊
September 4, 2019 om 9:27 vm
Mal oor Erna se kuns!
September 3, 2019 om 6:31 nm	 Antwoord
September 3, 2019 om 7:10 nm	 Antwoord
Maggies, my naamgenoot maak mooi! Dis nou pragtig Kameel!
September 4, 2019 om 12:30 nm	 Antwoord
Ook dadelik aan jou gedink toe ek die fotos neem. Jy en die twee skilderye loop nou saam. 😊
September 4, 2019 om 1:42 nm	 Antwoord